పారిశ్రామికంగా బేరియం సంయోగ పదార్థాల ఉత్పత్తికి బేరియం హైడ్రాక్సైడ్ పుర్వగామి(precursor)గా ఉపయోగిస్తారు.మోనోహైడ్రేట్ బేరియం హైడ్రాక్సైడ్‌ను,వివిధ ఉత్పత్తులను నిర్జలం(dehydrate) చెయ్యుటకు, వాటిలోని సల్ఫేట్‌లను తొలగించుటకు ఉపయోగిస్తారు.

విశ్లేషణ రసాయనశాస్త్రం(analytical chemistry)లో బలహీన ఆమ్లాలను,ముఖ్యంగా సేంద్రియ ఆమ్లాలను టైట్రెసను(titration)చెయ్యుటకు ఉపయోగిస్తారు. బేరియం కార్బోనేట్ నీటిలో కరుగదు కనుకబేరియం హైడ్రాక్సైడ్ సజలద్రావణం, కార్బోనేట్‌ను మలినంగా కలిగి ఉండదు.అందువలన టైట్రెసను సమయంలో పినాఫ్తలిన్ లేదా థయ్‌మోప్తలిన్‌లను ఇండికేటరులుగా ఉపయోగించవచ్చును.

బేరియం హైడ్రాక్సైడ్‌ను బలమైన క్షారముగా సేంద్రియ సంశ్లేషణ(organic synthesis)లో ఉపయోగిస్తారు.ఉదాహరణకు ఎస్టరులు,నైట్రైల్స్‌ల హైడ్రాలిసిస్ చెయునప్పుడు బేరియం హైడ్రాక్సైడ్‌ను క్షారముగా ఉయోగిస్తారు.
అమినో ఆమ్లాలను డికార్బోక్సిలేసన్ చెయ్యుటకు బేరియం హైడ్రాక్సైడ్‌ను ఉపయోగిస్తారు,ఈ చర్యలో బేరియం కార్బోనేట్ విడుదల అగును.బేరియం హైడ్రాక్సైడ్‌ను సైక్లో పెంటానొన్,డైఅసిటోన్ ఆల్కహాల్,D-గులోనిక్ γ-లాక్టోన్‌ల తయారిలో ఉపయోగిస్తారు.
ఉపయోగాలు
రసాయన చర్యలు
ఉత్పత్తి –అణునిర్మాణం
రక్షణ/భద్రత